open-index/open-wikipedia-markdown huggingface dataset:
Aage Torstein Wetteland Steen

**Aage Torstein Wetteland Steen** (født 15. januar 1900 i Vadsø, død 28. februar 1982 i Trondheim) var en norsk olympisk bokser. Han representerte Sportsklubben Brage og fra 1924 sportsklubben Rapp. Steen deltok under sommer-OL for Norge i 1920 i Antwerpen med 5.-plass i weltervekt. Han vant to kamper, men tapte kvartfinalen mot Bert Schneider som ble vinner av turneringen.

Han vant gull i lettvekt i NM 1919 og gull i weltervekt i 1920, 1921, 1923, 1924 og 1925. Han vant kongepokalen i 1921.

Steen var ansatt som toller i Namsos.

## Referanser

 



## Eksterne lenker
*
Arne Knardahl

**Arne Knardahl** (født 4. mars 1899 i Kristiania, død 6. juli 1973) var en norsk bokser. Han bokset i bantamvekt for 
Kristiania Atletklub. Han var bankassistent i Revisionsbanken.

Han vant gull i bantamvekt i NM 1919. 

## Referanser
Cass County

**Cass County** er navnet på ni fylker i USA:

*Cass County (Illinois)
*Cass County (Indiana)
*Cass County (Iowa)
*Cass County (Michigan) 
*Cass County (Minnesota)
*Cass County (Missouri) 
*Cass County (Nebraska) 
*Cass County (Nord-Dakota) 
*Cass County (Texas)
Padmé Amidala

**Padmé Amidala** er en kvinnelig senator i George Lucas' fiktive Star Wars-univers. I filmene spilles hun av Natalie Portman.

I *[[Star Wars Episode I: Den skjulte trussel]]* er hun dronning på sin hjemplanet, Naboo. Hun blir senere senator i Den galaktiske republikk. På slutten av *[[Star Wars Episode II: Klonene angriper]]* gifter hun seg med den fem år yngre jediridderen Anakin Skywalker i all hemmelighet (en jedi har ikke lov til å knytte bånd til en annen person). I *[[Star Wars Episode III: Sithene tar hevn]]* er hun gravid, og får ungene noen måneder senere, men ikke før hun har fått vite at Anakin Skywalker har gått over til «Den mørke siden» og er blitt en sithlord. Det knuser hjertet hennes og hun dør av sorg ved fødselen, men ikke før hun får sagt navnet på barna: «Luke…Leia». Hun lar Obi-Wan Kenobi få vite hennes siste ønske, «Obi-Wan, help him, I know there is good in him» (Obi-Wan, hjelp ham, jeg vet at det er godt i ham).

## Eksterne lenker
* 
*
Paul Stanley

**Paul Stanley** (født **Stanley Bert Eisen**; 1952) er en amerikansk gitarist og vokalist i rockbandet Kiss. Sammen med Gene Simmons dannet han Kiss i 1973 og har skrevet eller vært med å skrive mange av bandets største hits.

Kiss er kjente for sine ekstravagante kostymer, sort/hvite sminke og bombastiske sceneshow. Stanleys ansiktsmaske består av knallrød leppestift og en sort stjerne rundt høyre øye. Han kalles for «The Starchild». På scenen roper han flittig mellom låtene for å oppildne publikum. Spesielt oppfinnsom er han før låtene «Love Gun» og «Cold Gin».

## Solokarierre
Paul Stanley har gitt ut to soloalbum. Det første kom i 1978, som et av Kiss-soloalbumene, og det andre i 2006. «Live To Win» ble fulgt opp med en turne i USA i oktober og november 2006. I april 2007 fortsatte han turneen i Australia. Flere av konsertene på denne turneen ble filmet og i 2008 ga Stanley ut en DVD fra turneen, «One Live Kiss». Han har også tidligere vært på en klubbturné på slutten av 1980-tallet hvor han kun spilte Kiss-sanger.

## Annet
I 1999 (25. mai–1. august, 30. september–oktober) sang Stanley hovedrollen i *[[Phantom of the Opera]]* i Toronto, og stykket ble meget populært. Paul Stanley maler også bilder når han ikke spiller i Kiss. Den mest kjente gitaren hans er en egendesignet Ibanez Iceman (PS10). Han brukte denne i perioden 1978–1998. Den flotteste er kanskje den med knuste speil fra 1979. Senere har han gått over til Silvertone Guitars. Før Kiss studerte Stanley på kunstskolen High School of Music and Art i New York City. Han er en habil maler, og flere av bildene hans er til salgs.

## Referanser


## Eksterne lenker
* 
* 
* 
* 
* Paul Stanleys malerier
Taipaner

* innlandstaipan
* vanlig taipan
* vestlig ørkentaipan

**Taipaner** (*Oxyuranus*) er en slekt som består av tre arter med store (opp til tre meter lange) giftsnoker. Artene er endemiske for Oseania (i hovedsak Australia). Navnet har de etter Thaypan-stammen, en gruppe av den australske urbefolkningen som lever på Cape York-halvøya i Queensland. Taipaner er hurtige og har svært potent gift. Taipanene lever i hovedsak av små pattedyr.

## Arter
Det er tre kjente arter med taipaner, som alle regnes blant verdens giftigste slanger. En av artene er så nyoppdaget (2006-09-22) at den først ble beskrevet vitenskapelig i 2007. Det er slått fast at den er søsterarten til to andre.

* Vanlig taipan eller kysttaipan (*O. scutellatus*) ble tidligere inndelt i to underarter: «kysttaipan» *(O. s. scutellatus)* og «Papuataipan» *(O. s. canni)*, men nyere fylogenetiske studier har vist at det allikevel ikke er større forskjell på dem og underartsbegrepet er forlatt. Kysttaipanen kan være aggressiv om den føler seg truet. Den er stedegen for sørkysten av Papua Ny-Guinea og det nordlige Australia. Arten regnes blant de fem giftigste slangene i verden (LD<sub>50</sub> = 0,099 mg/kg). Arten kjennetegnes av det nærmest hvite hodet. Den er også den største av artene fysisk.
* Innlandstaipanen eller ørkentaipan (*O. microlepidotus*) er teknisk sett «verdens giftigste slange» (LD<sub>50</sub> = 0,025 mg/kg), men nødvendigvis ikke den farligste. Den lever midt i den australske ørkenen, der bare et fåtall mennesker ferdes, og har såvidt australske myndigheter vet ingen menneskelige dødsfall på samvittigheten.
* Vestlig ørkentaipan (*O. temporalis*) ble først oppdaget ved Walter James Range i Vest-Australia, nær grensen mot Nordterritoriet og Sør-Australia. Den er mindre giftig enn innlandstaipanen (LD<sub>50</sub> = 0,075 mg/kg). Senere har denne arten også blitt registret andre steder i Vest-Australia.


fil:Coastal-Taipan.jpg|kysttaipan *O. scutellatus*
fil:Fierce Snake-Oxyuranus microlepidotus.jpg|innlandstaipan *O. microlepidotus*
fil:|vestlig ørkentaipan *O. temporalis*


## Referanser


## Eksterne lenker
*
Taipan

**Taipan** kan sikte til:

*den australske giftsnoken taipan,
*betegnelsen taipan om ledende forretningsfolk, særlig i Hongkong.
Kostskole

En **kostskole** eller **pensjonatskole** er en utdannelsesinstitusjon hvor noen eller alle elevene både blir undervist og bor. Særlig i Storbritannia er det en rekke kostskoler, og elevene har ofte en bakgrunn fra øvre middelklasse eller overklassen. Hvor lenge elevene går på en kostskole varierer sterkt, fra ett til tolv år, men fem til ni år er det vanligste.

## Norge
Det nærmeste man i Norge kommer kostskole er internatskole, men internatskoler er som regel offentlig støttet, tar imot elever med all slags bakgrunn og er ofte etablert grunnet lang skolevei.

I Norge var dette på 1900-tallet en skoleform brukt av både folkehøgskoler, bibelskoler og landsgymnas (1916-1964).

Etter en del skolereformer i det offentlige skoleverket, er det nesten bare private internatskoler igjen. Disse drives ofte av ideelle eller religiøse organisasjoner. Blant disse er Red Cross Nordic United World College i Fjaler i Sunnfjord, skolen tar opp elever fra hele verden basert på meritt.

I Norge ble det opprettet statlige internatskoler i Finnmark fra 1905. De første kom på steder mot grensen til Finland. Også kommunale internatskoler kom etter hvert i gang. Hjørundfjord kommune i Møre og Romsdal bygde Stafset skule som ble startet i 1915 og nedlagt i 1949.

## Storbritannia

I England kalles mange av de mest prestisjefylte private kostskolene paradoksalt nok for «Public Schools»; det er her tale om "public" i betydningen uavhengig av andre interesser. Et annet navn er «Independent school» (uavhengig skole). Blant de mest kjente av disse er Eton College og Harrow School i London, og Winchester College i Hampshire. På slutten av 1900-tallet var det i alt nesten 800 kostskoler, og disse utdannet omkring en prosent av alle barn i Storbritannia.

## Fiksjon

Fra litteratur og film i Norge er *Langåsen pensjonatskole* kjent fra Stompa-serien. Denne serien var en bearbeidelse av engelske bøker, litterære skildringer av kostskolemiljøer er kjent fra 1800-tallet ( av Thomas Hughes) og inn i 2000-årene (Harry Potter-bøkene av J. K. Rowling)

## Referanser
Colin Dann

**Colin Dann** (født 1943) er en engelsk forfatter av bøker for barn. Han er best kjent for sin bokserie om *[[Flukten fra Dyreskogen]]*, engelsk *Farthing Wood*, som begynte med *The Animals of Farthing Wood* (1979). Den har siden blitt gjort til animert TV-serie.

Dann arbeidet for forlaget William Collins, Sons & Co. i tretten år, og hans første roman, den nevnte *The Animals of Farthing Wood*, ble skrevet i løpet av denne perioden. Det opprinnelige bokomslaget for denne og et dusin andre av hans bøker er blitt malt portalkunstneren Frances Broomfield.

## Bibliografi

;Farthing Wood:
* *The Animals of Farthing Wood* (1979)
* *In the Grip of Winter* (1981)
* *Fox's Feud* (1982)
* *The Fox Cub Bold* (1983)
* *The Siege of White Deer Park* (1985)
* *In the Path of the Storm* (1989)
* *Battle for the Park* (1992)
* *Farthing Wood - The Adventure Begins* (1994)

;King of the Vagabonds:
* *King of the Vagabonds*
* *The City Cats*
* *Copycat*

;Lions of Lingmere:
* *Journey to Freedom*
* *Lion Country*
* *Pride of the Plains*

;Andre bøker:
* *Nobody's Dog*
* *The Ram of Sweetriver*
* *The Beach Dogs* (1988)
* *Just Nuffin*
* *A Great Escape*
* *Legacy of Ghosts*

## Referanser


## Eksterne lenker
* Colin Dann-biografi hos *SciFan*
Beth Allen

**Beth Allen** (født 28. mai 1984 i Auckland) er en newzealandsk-australsk skuespiller som spiller i den newzealandske TV-serien The Tribe som ble sendt på NRK1, der hun spiller senterrotten Amber.

## Fimografi
### Film
* Murder in Greenwich (2002) (TV) – Julia Skakel
* The Ugly (1997) – Julie, 13 år
### TV-arbeid
* «Power Rangers: S.P.D.» 
** – Endings: Part 2 (2005) – Aly Samuels
** – Endings: Part 1 (2005) – Aly Samuels
** – Resurrection (2005) – Aly Samuels
* Treasure Island Kids: The Mystery of Treasure Island (2004) – Ellie
* Treasure Island Kids: The Battle of Treasure Island (2004) – Ellie
* Treasure Island Kids: The Monster of Treasure Island (2004) – Ellie
* «Revelations»
** – A Dream of Flying (2002) – Anna
* «The Tribe» – Amber/Eagle (1999, 2001-2003)
* «A Twist in the Tale»
** – The Green Dress (1999) – Rose Martinelli
* «»
** – Daughter of Pomira (1999) – Pilee/Vanessa
* «The Legend of William Tell» (1998) – Princess Vara
* «Riding High» 
** – Episode #1.33 (1995) – Eva
** – Episode #1.38 (1995) – Eva

## Referanser


## Eksterne lenker
* Uoffisiell Beth Allen-nettside
* 
* Beth Allen på TV.com
Modallogikk

En **modal logikk** er en logikk for å behandle *modaliteter*: konsepter som *mulighet*, *umulighet* og *nødvendighet*. Logikker for å behandle en rekke andre ideer, som *etter hvert*, *tidligere*, *kan*, *kunne*, *skulle*, *burde* og *må*, blir også kalt modale logikker, siden de kan behandles på lignende måter.

Formelle modallogikker representerer modalitetene ved at man setter logiske operatorer på setningene. De grunnleggende **modale operatorene** er vanligvis \Box (eller *L*) for modaliteten *nødvendig* og \Diamond (eller *M*) for *mulig*. De er interdefinert slik:
: \Diamond p = \neg \Box \neg p

Dermed er det *mulig* at NN ble myrdet hvis og bare hvis det ikke er *nødvendig* at NN *ikke* ble myrdet. Tilsvarende er det *nødvendig* at NN ble myrdet hvis og bare hvis det ikke er *mulig* at NN *ikke* ble myrdet.

Sagt på en annen måte: Noe er *mulig* hvis og bare hvis det motsatte ikke er *nødvendig*, og vice versa.

## Videre lesning
*Hermann Ruge Jervell: *Modal logikk*. [Oslo]: Unipub forlag, [2002?] ISBN 82-7477-094-3
Iwo Jima

**Iwo Jima**, eller **Iwoto** (japansk 硫黄島 *Iōtō*, eller *Iōjima*, som betyr «svoveløya»), er en vulkansk øy som er en del av Japan. Øya ligger omtrent 650 nautiske mil (1200 km) sør for Tokyo (24.47°N, 141.290°E). Den er i dag mest kjent som åstedet for slaget om Iwo Jima som fant sted i februar og mars 1945, mellom USA og Japan under andre verdenskrig.

Øya har et areal på om lag 21 km². Den mest fremtredende geografiske delen er Suribachi-fjellet (også kalt *Suribachi-yama*), en sovende vulkan, som er 166 m høy.

## Militærbase
Den japanske marinen driver i dag en flybase på øya. Den blir også benyttet av både det japanske flyvåpenet og den amerikanske marinen.

## Referanser


## Eksterne lenker
*
Jonathan Lethem

**Jonathan Allen Lethem** (født 19. februar 1964 i New York, USA) er en amerikansk forfatter.

Letham vokste opp i Brooklyn, New York. Hans far var avant-garde billedkunstneren Richard Brown Lethem. Moren, en politisk aktivist, døde av kreft da han var 14 år gammel. Lethem beskriver selv foreldrene som «artister, radikalere og bohemer».

Lethem gikk ved the High School for Music and Art i New York. Deretter begynte han ved Bennington College i Vermont, men droppet ut etter første semester til fordel for skrivingen. Han haiket over kontinentet til California, hvor han tok strøjobber og skrev på kveldstid. Ti år senere hadde han fremdeles bare publisert noen noveller. Den første romanen, *Gun with occasional music*, en blanding av science fiction og krim i Raymond Chandlers ånd, kom i 1995. Boken nådde opp som finalist ved The Nebula Award utdelingen samme år. Året etter flyttet Lethem tilbake til Brooklyn, hvor han fremdeles bor og arbeider.

Lethems forfatterskap spenner over mange genrer, og er har innbragt ham flere prestisjefulle priser – inklusive The World Fantasy Award og The Gold Dagger. I 1997 var han den eneste forfatteren Newsweek tok med på sin «100 People for the New Century»-liste. I 2005 ble han opptatt i The MacArthur Fellows Program, en pris på 500&nbsp;000 USD som årlig tildeles «personer som uavhengig av yrke eller arbeidsområde har vist seg usedvanlig fortjenstefulle og løfterike med hensyn på fortsatt fremragende skapende arbeide».

## Bibliografi
* *Gun, with Occasional Music* (1994)	
* *Amnesia Moon* (1995)
* *The Wall of the Sky, The Wall of the Eye* &ndash; novellesamling (1996)
* *As She Climbed Across the Table* (1997)	
* *Girl in Landscape* (1998)	
* *Motherless Brooklyn* (1999)
* *Kafka Americana* &ndash; novellesamling (1999) (sammen med Carter Scholz)
* *This Shape We're In* &ndash; kortroman (2000)	
* *The Fortress of Solitude* (2003)
* *Men and Cartoons* &ndash; novellesamling (2004)
* *How We Got Insipid* &ndash; novellesamling (2006)
* *You Don't Love Me Yet* (2007)

### Oversettelser til norsk

## Priser og utmerkelser
* The Locus Award for Best First Novel 1995, for *Gun, with Occcasional Music*
* The Crawford Fantasy Award 1995, for *Gun, with Occcasional Music*
* The World Fantasy Award for beste novellesamling 1997, for *The Wall of the Sky, The Wall of the Eye*
* Novel of the Year (utdelt av Esquire Magazine) 1999, for *Motherless Brooklyn*
* The Salon Book Award 1999, for *Motherless Brooklyn*
* The Gold Dagger 2000, for *Motherless Brooklyn*
* U.S. National Book Critics Circle Award 2000, for *Motherless Brooklyn*
* MacArthur Fellowship 2005

## Referanser


## Eksterne lenker
* 
* 
*  The MacArthur Fellowship: Jonathan Lethem
*  Interview med Jonathan Lethem
*  SFSite: Interview med Jonathan Lethem
*  Interview med Jonathan Lethem
*  The Fortress of Brooklyn (artikkel)
*  Jonathan Lethem m.fl. om musikk og litteratur
*  Fantasticfiction: Jonathan Lethem (bøker og bokomslag)
Jari Litmanen

**Jari Olavi Litmanen** (født 20. februar 1971 i Lahtis) er en finsk tidligere fotballspiller.

Litmanen er regnet som Finlands beste spiller gjennom tidene og har en fortid i europeiske storklubber som blant annet Ajax, Barcelona og Liverpool. 7. juli 2005 signerte Litmanen for Malmö og skrev da under på en kontrakt for et halvt år med opsjon på ett år til. 

Litmanen  står bokført med 120 landskamper for Finland, og han spilte i 2004 for Bundesligaklubben Hansa Rostock. Jari bygde seg et ry som målkonge i løpet av syv år i nederlandske Ajax før han i 1999 dro til Barcelona. Etter to skadepregede sesonger fortsatte han i Liverpool og Ajax.

## Referanser


## Eksterne lenker
*
Mambaer

* *[[Dendroaspis angusticeps]]*
* *[[Dendroaspis jamesoni]]*
* grønn mamba
* svart mamba

**Mambaer** (*Dendroaspis*) er en gruppe tropiske slanger som hører til familien giftsnoker (*Elapidae*). Mambaer er aggressive og raske og et bitt kan være dødelig giftig. Uten medisinsk behandling med motgift er sannsynligheten for et dødsfall nær 100%. Giften virker lammende på musklene og stanser åndedrettet.

## Eksterne lenker
*
Mir slott

**Mir slott** (belarusisk: Мірскі замак) er et verdensarvsted i Belarus nær Mir i distriktet Karelitski i Hrodna voblasts.

Konstruksjonen av slottet ble påbegynt på slutten av 1400-tallet. Slottet, som opprinnelig var i gotisk stil, ble ferdigstilt under hertug Ilinitsj i begynnelsen av 1500-tallet. Omkring 1568 overtok hertug Radziwiłł slottet, og gjorde det om til et renessanseslott. Ett tre etasjers høyt palass ble også bygd langs den nordlige og østre delen av slottsmuren. Murfasadene ble dekorert med kalksteinsportaler, plater, balkonger og en portal.

Efter å ha blitt sterk skadet etter nær et århundre under okkupasjon under Napoleonperioden, ble slottet renovert på slutten av 1800-tallet. I 1813, etter at Dominik Radziwiłł døde, ble slottet arvet av hans datter Stefania, som giftet seg med Ludwig av Sayn-Wittgenstein-Berleburg. Slottet ble senere overtatt av deres datter Maria som igjen giftet seg med prins Chlodwig Hohenloche-Schillingfurst. Deres sønn Maurice Hohenloche-Schillingfurst solgte slottet til Mikolaj Swiatopelk-Mirski av Bialynia i 1895. Mikolajs sønn Michal Swiatopelk-Mirski begynte å ombygge slottet etter tegninger fra arkitekten Teodor Burszes. Familjen Swiatopelk-Mirski eide slottet fram til 1939. Under andre verdenskrig ble slottet brukt som base for den tyske okkupasjonsmakten, og ble brukt til internering av jøder.

## Eksterne lenker
* 
* bilder fra slottet (radzima.org)
Liste over Gjøviks gater

Dette er en ufullstendig liste over veier og gater (men også plasser som har husnumre) i Gjøvik  (Veier i Hunndalen og Biri tettsteder i Gjøvik kommune er ikke med i oversikten per 6. februar 2009)
Gater og veier som er oppkalt etter kjente personer, er linket til denne personen. Dette er en midlertidig løsning. Opprett gjerne nye artikler som erstatning for nåværende lenker dersom du skriver spesifikt om en aktuell vei/gate i Gjøvik. Om du skriver en artikkel om en av gatene i Gjøvik sentrum, legg uansett til en lenke her.

## Gater i Gjøvik

## Eksterne lenker
* Finn Gjøviks gater på OpenStreetMap
* Visveg Nasjonal vegdatabank
* Gatenavn i Gjøvik fra Statens kartverk
Feng Xuemin

**Feng Xuemin** (født 1953 i Shanghai i Kina) er en kinesisk fotograf.

Xuemin reiste til Japan i 1985 som forsker sponset av *Chinese News & Poblication Association*. Han har siden 1986 holdt flere fotoutstillinger i Japan, Kina, USA, Canada og Frankrike. Xuemin mottok i 1999 den 36. Taiyoprisen, og ble dermed den første ikkejapanske person til å motta denne æren. Feng Xuemin fikk også gullprisen under *World Chinese Art Exhibition* i 2000.

## Referanser


## Eksterne lenker

* FENG, Xeu-Min (Profil hos Nikon)
Ricardo González

:*For den colombianske svømmeren, se [[ Ricardo González (svømmer)]]*

**Ricardo González** (født 24. oktober 1969) er en argentinsk golfspiller. Han ble profesjonell i 1986 og har tilbrakt mye av sin karriere i Europa, først på Challenge-touren, og siden 1999 på Europatouren. Han har fire seire på Europatouren, og en beste plassering på Order of Merit som nummer 25 i 2001. González representerte Argentina i WGC–World Cup 1996, 1998 og 2005.

## Meritter
### Seire på Europatouren
* 2009: SAS Masters
* 2004: Open de Sevilla
* 2003: Open de Madrid
* 2001: Omega European Masters

## Eksterne lenker
*
Havslanger

* *[[Aipysurus]]*
* *[[Amydocephalus]]*
* *[[Acalyptophis]]*
* *[[Astrotia]]*
* *[[Enhydrina]]*
* *[[Ephalophis]]*
* *[[Hydrelaps]]*
* *[[Hydrophis]]*
* *[[Kerilia]]*
* *[[Kolpophis]]*
* *[[Lapemis]]*
* *[[Parahydrophis]]*
* *[[Pelamis]]*
* *[[Thalassophina]]*
* *[[Thalassophis]]*
* *[[Laticauda]]*

**Havslanger** er de mest utbredte og tallrike av alle verdens giftige krypdyr. De tilhører familien giftsnoker, sammen med kobraslangene, de afrikanske mambaene og australske giftslanger som taipanene. Blant havslangene finnes flere av de giftigste slangene i verden, men faren for å bli bitt er liten. Havslangene har generelt et rolig gemytt, og er i tillegg i relativt dårlig stand til å skade mennesker da de har kortere huggtenner og mindre kjever enn andre giftslanger. Den har den giftigste slangen i verden i sin slekt som heter Belchers havslange.

Havslangene må til land for å legge eggene sine, og foretrekker da grotter som befinner seg langs kysten i direkte kontakt med havet.

## Eksterne lenker
*
Lisa

**Lisa** er et kvinnenavn som er en kortform for Elisabeth. Elisabeth er en gresk omskrivelse av det hebraiske Elisjeba som betyr «Gud er fullkommen» eller «hun som ærer Gud». Lisa er opprinnelig en lavtysk form av Elisabeth.

## Utbredelse
*Lisa* var et populært navn i USA fra 1950-årene til 1980-årene.

*Lisa* var et populært navn i England i 1970- og 1980-årene.
	

*Lisa* har vært vanlig i Norge fra 1970- til 2010-årene og hadde en popularitetstopp med 0,5 % i 1994.

*Lisa* er i dag et vanlig navn blant annet i USA, Nederland og Østerrike.

|}

## Navnedag
*Lisa* har navnedag i flere land, oftest 19. november. Den norske navnedagen er .

## Kjente personer med navnet Lisa
 
* Lisa Ekdahl, musiker
* Lisa Kudrow, amerikansk skuespiller
* Lisa Tønne, artist
* Liza Marklund, svensk forfatter
* Liza Minnelli, amerikansk skuespiller
* Lisa Wiik, snøbrettkjører
* Mona Lisa, bilde av Leonardo da Vinci
* Liza Koshy, amerikansk youtuber

## Annen bruk av navnet
*Lisa* er et vanlig navn på kyr i Norge.

## Referanser


## Eksterne lenker
* Norske navn 
* Statistisk Sentrabyrå navnestatistikk
*
Finn Harps FC

**Finn Harps Football Club** er en irsk fotballklubb som holder til i Ballybofey, Donegal, i Irland. «The Harps», som er kallenavnet til Finn Harps, ble stiftet i 1954, og valgt inn i det irske ligasystemet i 1969. Klubbens hjemmebane er Finn Park. I 2006 spiller Finn Harps i Eircom First Division som er den nest høyeste divisjonen i irsk fotball.

## Historie
Finn Harps ble stiftet i 1954 som et juniorlag. På slutten av 60-tallet søkte de om medlemskap i den irske ligaen, og søknaden deres ble godkjent i mai 1969. Lagets første ligakamp var 17. august 1969 da de tapte 10-2 for Shamrock Rovers.

I 1972 fikk de sitt første trofe da de vant Dublin City cupen, og to år senere vant de FAI Cup med en 3-1 seier over St Patricks Athletic. På 70-tallet deltok Finn Harps 4 ganger i Europeiske turneringer der de spilte mot skotske Aberdeen, de engelske lagene Derby County og Everton samt tyrkiske Bursaspor.

I 2005 endte laget sist i den irske toppdivisjonen, og spiller derfor i Eircom First Division i 2006.   

## Meritter

* Vant Eircom First Division i 2004.

## Eksterne lenker
*  Klubbens offisielle hjemmeside 
*  Supporterne til Finn Harp sin hjemmeside
*  Uoffisielt nettsted om Finn Harps
Terry Funk

**Terrence** «**Terry**» **Funk** (født 30. juni 1944, død 23. august 2023) var en amerikansk fribryter som blant annet jobbet for World Wrestling Entertainment og ble kjent for sin «hardcore»-stil i ECW. Han er sønnen til Dory Funk og broren til Dory Funk jr. Terry ble introdusert i WWE Hall of Fame i 2009 med blant andre Dory Funk og Stone Cold Steve Austin.

## Referanser


## Eksterne lenker
* 
* Terry Funk hos Scifi.com
*
Steven Cann

**Steven Cann** (født 20. januar 1988 i Sør-Afrika) er en walisisk fotballspiller som har spilt for to engelske klubber. Han spiller nå for Rotherham United i Football League Two. 

## Biografi
Cann, som gikk på Derby County sitt fotballakademi, skrev under på sin første profesjonelle kontrakt med Derby County, en 1-årskontrakt, den 8. mai 2006. Siden Lee Camp var på utlån til Norwich City i første del av 2006/07-sesongen var han Derbys tredjevalg som keeper i denne perioden. Steven Cann har fortsatt ikke spilt noen obligatoriske kamper for klubben, men 23. september 2006 var han ubenyttet reserve da Derby slo Sheffield Wednesday 2-1. Grunnen til at han satt på benken i denne kampen var at Stephen Bywater måtte stå over kampen på grunn av en skade. Dermed ble Cann plassert på benken, mens Lee Grant voktet målet. Cann var fast sisteskanse på Derbys U-18 lag i 2006/07-sesongen. I slutten av mai 2007 ble det klart at han ikke fikk fornyet kontrakt med Derby.

Den 31. juli 2007 skrev Cann under på en kontrakt med Rotherham United.

## Karriere som spiller

## Meritter
* Rykket opp til Premier League med Derby etter å vunnet playoff-finalen i 2006/07-sesongen.

## Referanser


## Eksterne lenker
* 
*  Spillerprofil på hjemmesiden til Derby County
A New Stereophonic Sound Spectacular

***A New Stereophonic Sound Spectacular*** er det første musikkalbumet utgitt av det belgiske bandet Hooverphonic. Albumet ble gitt ut i 1996 og er det eneste albumet vokalisten Liesje Sadonius sang på. Låta «2 Wicky» ble forøvrig brukt som filmmusikk til filmen *[[Stealing Beauty]]* av den italienske filmregissøren Bernardo Bertolucci.

## Sporliste
#«Inhaler» (5:11) – Alex Callier, Raymond Geerts
#«2 Wicky» (4:44) – Callier, Geerts, B. Bacharach, H. David, P. Henry
#«Wardrope» (4:31) – Callier, Geerts
#«Plus Profond» (4:24) – Callier
#«Barabas» (3:50) – Callier
#«Cinderella» (3:52) – Callier, Geerts, Frank Duchêne, Liesje Sadonius
#«Nr. 9» (3:38) – Callier
#«Sarangi» (4:16) – Callier
#«Someone» (4:11) – Callier, Geerts, Duchêne, Sadonius
#«Revolver» (3:54) – Callier
#«Innervoice» (4:34) – Callier, Geerts

## Musikere
* Liesje Sadonius – vokal
* Raymond Geerts – gitar
* Frank Duchêne – lydtekniker & keyboards
* Alex Callier – programmering & keyboards

## Eksterne lenker
*
Sebastian Schindzielorz

**Sebastian Schindzielorz** (født  21. januar 1979) er en tysk tidligere profesjonell fotballspiller som sist spilte midtbane for VfL Wolfsburg fra 2008–2013. Han har U-landslagskamper for Tyskland og har vært med i . Han har blant annet spilt for 1. FC Köln hvor han var kaptein, men ble hentet av den norske klubben  i 2006. Der spilte han en sesong.

## Referanser


## Eksterne lenker
* 
*
Acanthophis

* *[[Acanthophis antarcticus]]*
* *[[Acanthophis cummingi]]*
* *[[Acanthophis hawkei]]*
* *[[Acanthophis praelongus]]*
* *[[Acanthophis pyrrhus]]*
* *[[Acanthophis lancasteri]]*
* *[[Acanthophis wellsei]]*

***Acanthophis***, også kjent som **Death adder** («dødsorm»), er en gruppe svært giftige slanger. Gruppen finnes utelukkende i Australia, og det finnes 15 kjente arter. Acanthophis kan til forveksling ligne slanger fra hoggormfamilien da den har vertikalstilte pupiller, kraftig kropp og et bredt hode, men tilhører i likhet med alle andre av Australias giftslanger giftsnokene (Elapidae).

Arten kan injisere store mengder sterk gift under et bitt, noe som gjør den til en av de farligste slanger i verden.

## Eksterne lenker
* 
* Nettside om Acanthophis-slekten
Broxtowe

**Broxtowe** er et administrativt distrikt i Nottinghamshire i England. Det ligger vest for Nottingham, og inngår i Stor-Nottingham. Broxtowe var opprinnelig navnet på en *weapontake* i området.

Distriktet ble opprettet 1. april 1974 ved sammenslåing av Beeston, Stapleford, Eastwood og deler av Basford landdistrikt.

Distriktet har et areal på 80,10 km² og hadde 109&nbsp;487 innbyggere i 2011.

## Steder i distriktet
* Awsworth
* Beeston, Bramcote, Brinsley
* Chilwell, Cossall, 
* Eastwood
* Giltbrook
* Kimberley
* Moorgreen
* Newthorpe, Nuthall
* Stapleford, Swingate
* Toton
* Watnall

## Referanser


## Eksterne lenker
*
Christian Keller (fotballspiller)

**Christian Thielsen Keller** (født 17. august 1980) er en dansk profesjonell fotballspiller som spiller for den danske fotballklubben Randers. 

Christian Keller er fra Brødrup, et lite sted i Danmark. Han har tidligere spilt for den italienske klubben Torino FC, men da klubben ble sparket ut av Serie A på grunn av store økonomiske problemer, havnet Keller i klubben SS Lazio, og i 2006 signerte han for Stabæk. Da Stabæk tok seriegull 2008, ble han kåret til årets spiller av supporterne. Først etter at han havnet i Stabæk fikk han spille for , riktignok bare i et par vennskapskamper.

Keller er beskrevet som en fighter og ekspert på straffespark.

## Referanser


## Eksterne lenker
* 
* Stabak.no – Kellers spillerprofil hos Stabæk
Robert Malcolm

**Robert Malcolm**, vanligvis kalt **Bob Malcolm**, (født 12. november 1980 i Glasgow, Skottland) er en skotsk fotballspiller som har spilt for en skotsk og en engelsk klubb. Han spiller nå for Derby County i Premier League.

Malcolm har spilt 1 U-21 kamp, og 3 B-kamper for .

## Biografi
### Klubblag
Robert Malcolm startet sin profesjonelle fotballkarriere i Rangers i 1997, og han debuterte for den skotske klubben den 4. april 2000 i en ligakamp mot Dundee United. Totalt fikk Malcolm med seg tre ligakamper i 1999/00-sesongen, mens han i 2000/01-sesongen fikk med seg seks ligakamper og tre cupkamper for *the Gers*. I denne sesongen noterte han seg også for karrierens første mål, og det skjedde i en ligakamp mot Motherwell den 17. mars 2001. Rangers vant kampen 2–1 etter at Malcolm scoret lagets vinnermål i det 89. spilleminutt. 

Robert Malcolm slet også i 2001/02-sesongen med å etablerte seg på Rangers midtbane der han ved sesongslutt hadde stoppet på syv ligakamper og en cupkamp, men i 2002/03-sesongen fikk han mer spilletid. Totalt fikk han med seg 24 ligakamper i denne sesongen, og av disse var 19 fra start. Sesongen etter ble det 14 ligakamper før han i 2004/05-sesongen endte på 21 ligakamper for Rangers. I 2005/06-sesongen ble det 13 ligakamper, men alle disse kom mens Alex McLeish var manager. Etter at Paul Le Guen overtok som manager i mars 2006 ble det ikke flere obligatoriske kamper på Malcom og den 31. august 2006 ble han fristilt fra kontrakten med Rangers.

Den 6. september 2006 skrev han under for Derby County, og han debuterte for klubben den 12. september 2006 i en ligakamp mot Wolverhampton Wanderers. Han etablerte seg straks i startoppstillingen til Derby, men en skade i oktober 2006 holdt han borte fra fotballen i to måneder. Etter at han var restituert ble det mer sporadiske innhopp på Malcolm, og totalt fikk han bokført ni ligakamper og tre andre obligatoriske for *the Rams* i 2006/07-sesongen.

## Karriere som spiller

## Eksterne lenker
*
Jens Waltorp Sørensen

**Jens Waltorp Sørensen** (født 17. mai 1984 i Aalborg) er en dansk fotballspiller (keeper) som spiller i danske Akademisk Boldklub. Han var reservekeeper bak Jon Knudsen i Stabæk Fotball i 2006- og 2007-sesongen, men fikk bare to kamper i Eliteserien på disse to sesongene. Før det spilte han fire sesonger i Aalborg Boldspilklub, hvor han var reservekeeper bak Jimmy Nielsen og blant andre spilte sammen med  Trond Andersen og Bård Borgersen.

Sørensen er fra Thisted i Jylland, og trådte sine barnesko i Thisted FC. Han spilte flere kamper på aldersbestemte landslag før han ble seniorspiller.

## Referanser


## Eksterne lenker
* 
* 
* ''Jens Waltorp Sørensen til Stabæk'' – Om overgangen på Stabæks hjemmesider
Branimir Poljac

**Branimir Poljac** (født 17. mai 1984) er en norsk tidligere fotballspiller med kroatiske foreldre, som sist spilte for den tyrkiske fotballklubben Konyaspor i den tyrkiske toppserien. Branimir er oppvokst på Mortensrud i Oslo og spilte i sine yngre dager på Klemetsrud IL. Poljac var tvunget til å legge opp som 25-åring etter en bilulykke der han ble lam fra skuldrene og ned.

## Karriere
Han spilte tidligere for KFUM Oslo, men ble hentet til Stabæk og debuterte i Tippeligaen i 2002. Han spilte 28 kamper fra start og fikk 26 innhopp. På disse 54 kampene, scoret han 16 mål for Bærumsklubben.

Poljac gikk videre til Moss etter 2007-sesongen, og var inn og ut av førsteelleveren i en sesong i Geir Bakkes tid som trener i klubben. Da Per Morten Haugen ble trener i Moss etter 2008-sesongen ble Poljac løst fra kontrakten. Haugen har senere uttalt at det var ut fra en helhetsvurdering som ble gjort av det sportslige apparatet, at de valgte å gå for en annen løsning.

Kort tid etter ble Poljac kontaktet av Konyaspor, som ville ha norsk-kroaten på to ukers prøvespill. Tyrkerne var tydeligvis fornøyd med det de så, og tilbød ham en kontrakt på to og et halvt år den 19. januar i 2009.

## Ulykken
Fredag 2. april 2010, ble han utsatt for en bilulykke på vei hjem fra trening i Konya. Hans bror, Mario, som også satt i bilen, slapp unna hendelsen med lettere skader, mens situasjonen var mer usikker rundt Branimirs tilstand. De første nyhetene meldte at han hadde pådratt seg alvorlige skader i hals og nakke-regionen, og det ble tidlig klart at han var i fare for å bli helt eller delvis lam. Branimir ble sendt direkte til sykehus, og var på operasjonsbordet få timer senere for å forminske skadeomfanget så mye som mulig.

Etter den seks timer lange operasjonen fortalte operasjonslegen, Erdal Kalkan, at Konyasporspilleren hadde pådratt sprekker i ryggraden, og medfølgende lammelser i armene og bena. Det var uvisst hvorvidt lammelsene var permanente eller ikke, noe legen mente ville vise seg i løpet av de neste tre dagene.

## Se også
* Dagfinn Enerly

## Referanser


## Eksterne lenker
* 
* ''1. divisjonsspiller blir Tyrkia-proff'', VG
* ''Tidligere Stabæk-spiller kan bli lam etter bilulykke'', TV 2 Sporten
* ''Tyrkisk doktor: – Poljac lammet i armene og beina '', TV 2 Sporten
Frisør

**Frisør** (fra fransk) er en yrkesbenevnelse på en person som friserer, klipper, pleier og styler (ordner og setter opp) hår. Lenge ble utøverne omtalt som barber eller barberer, en betegnelse som i Norge fram til 1934 ble brukt som yrkestittel for herrefrisører, fagpersoner som klipper gutter og menn og barberer og steller skjegg.

## Historie
Faget har sin opprinnelse i et eldre håndverk, bartskjærerfaget, et fag som i tillegg til klipp og stell av hår og skjegg inntil 1800-tallet også omfattet medisinsk behandling som årelating, tannuttrekking, sårbehandling og liknende. På 1900-tallet var yrket spesialisert etter kjønn, *herrefrisør* som klipte gutter og menn,  og *damefrisør*, og utdannelsen var noe ulik.

## Utdanning
### Norge

I Norge i dag er utdannelsen til dette yrket innen utdanningsprogrammet Design og håndverk, og består av to år på skole og deretter to år lære i bedrift. Første skoleåret er Vg1 design og håndverk og andre skoleåret er Vg2 frisør.

## Se også
* Bartskjær
* Stylist
* Maskør- og parykkmaker
* Frisyre
* Hårklipper

## Referanser


## Eksterne lenker
* Utdanning.no sin yrkesbeskrivelse av frisør
* Design og håndverk – Frisør
* Søkbar digitalkopi av  Bjørn Svenssons ''Yrkeslære for frisørar'' (Universitetsforlaget, 1991)
* Søkbar digitalkopi av  Hans Paul Finsruds ''Grunnleggende bransjekunnskap for frisører'' (Frisørbransjens forlag, 1995)
* Søkbar digitalkopi av  Grete Haaland Sunds ''Grunnleggende hår- og hodebunnspleie for frisører'' (Frisørbransjens forlag, 1996)
Kastorhatt

**Kastorhatt** (også skrevet **castorhatt**), **beverhatt** eller **hårhatt** er en filtet hatt fremstilt av eller trukket med filt gjort av pelshår fra bever (*Castor fiber*), seinere også i kraft av imitasjoner fra kanin og bløte, vevde stoffer som langhåret fløyel, felpel og plysj. Kastorhatter kom i bruk allerede 1550, men var særlig vanlige fra rundt 1750 til 1850. Den sammenpressede hårfilten var slitesterk, lett å forme og kunne børstes slik at materialet fikk en egen glans. Mange av de tidlige flosshattene ble gjort av kastorfilt. Andre stoffer har siden overtatt, blant annet silke.

Det ble slaktet millioner av bevere for å skaffe nok pels til å lage nok hårhatter, som også var på mote blant damer. Da silke overtok som materiale i herrehattene på begynnelsen av 1800-tallet, kan det ha reddet beveren fra utryddelse.

Kastorhatt er også betegnelse for en høy rund uniformshatt tidlig på 1800-tallet. Den hadde vid brem og en pull som smalnet noe av mot toppen. Etterhvert ble den venstre siden av bremmen brettet opp og utstyrt med en hattefjær rett opp for den oppbrettede bremmen.

*Castor* er det vitenskapelige navnet på beverslekten, som i tillegg til bever også består av amerikabever (*C. canadensis*). Begge ble brukt til formålet, men gjerne på hver sin side av Atlanterhavet.


Fil:Chapeaux en peau de castor.jpg|Engelske og franske kastorhatter ca. 1776–1825. Plansjen viser trekantet hatt, høy snutehatt, militær sjako og sylinderformede flosshatter
Fil:Danish uniforms Norske Skjællandske Booth 1822.jpg|Romantisert framstilling av uniformene for Det Norske Livregiment til Fods og Skiællandske Jæger Corps (samme farger gjaldt for 1. Trondhjemske Infanteriregiment og Det Norske Jæger Corps) før 1810. Hattene er tegnet overdrevent høye.
Fil:Tricorne hat beaver fur c. 1780.png|Trekantet hatt av kastorfilt
Fil:Edward Arthur Walton - The Beaver Hat.jpg|Maleri avEdward Arthur Walton«The Beaver Hat»


## Se også
* kastorfilt
* Felpel
* Flosshatt
* Capotain

## Referanser


## Eksterne lenker
* Historie m.m. (på engelsk)
* Textile Museum of Canada article c(på engelsk)
* A mention of the dutch fur trade
Chapeau claque

**Chapeau claque** er en type klassisk flosshatt som kan slås sammen og opp ved hjelp av en fjærmekanisme. Når hattepullen presses sammen tar hatten mindre plass ved transport og oppbevaring. 

## Historikk

Aller sist på 1700-tallet ble de populære trekanthattene i europeisk mannsmote gradvis erstattet av høye, sylinderformede hatter trukket med svart silke (sateng). Flosshattene har litt uklar opprinnelse, men kan være en relansering og videreutvikling av de høye, stive capotain-hattene og andre gamle modeller av filt som var blitt «forvist» til Amerika sammen med puritanere og kvekere på 1600-tallet, men som kom tilbake i europeisk mote i videreutviklede varianter i tida etter den franske revolusjonen. Uansett ble sylindermodellen, med mindre formvariasjoner, standard hodeplagg for alle velkledde herrer til inn på 1900-tallet, sammen med mykere filthatter og forskjellige slags luer til hverdagsligere bruk. I siste halvdel av 1800-tallet kom også stive, runde bowlerhatter.

En sammenleggbar flosshattvariant ble patentert i England allerede i 1812. Forbedrede mekanismer ble imidlertid utviklet av Gabriel Gibus i Paris fra 1834 til 1870-tallet, og Gibus-familiens praktiske variant, som populært ble kalt *chapeau claque*, kom for alvor på 1840-tallet. Slike klapphatter ble laget av atlask eller liknende spent over et sammenfellbart stativ av metalltråder.

Tidligere ble betegnelsen *chapeau bras* («armhatt») brukt om trekantede hatter som ble båret under armen for ikke å bringe den forseggjorte 1700-tallsfrisyren i uorden, og seinere også om store snutehatter som kunne presses sammen ganske flatt. Slik bruk kan ha inspirert hattemakerne å også utvikle høye sylinderhatter som kunne trykkes sammen og rettes ut, og brukes både som staselig hodebekledning og praktisk armhatt, for eksempel i folkemengder innendørs.

### Navn
Kallenavnet *chapeau claque* er satt sammen av det franske *chapeau*, som betyr «hatt», og *claque*, «klapp» eller «klikk»; chapeau claque er altså en klapphatt som smeller med et «klikk» når en slår den opp (med et lite dytt). Ordet uttales omtrent *sjapåklakk* på norsk. Hatten kan på fransk også kalles *chapeau Gibus*, *chapeau mécanique*,  *chapeu à claque* og bare *claque*.  I Norden skal sammenleggbar flosshatt også ha blitt kalt *chapeau bras*, «armhatt», et navn som tidligere først og fremst ble brukt om en type trekanthatter. Forøvrig ble «Gibus» og «mekanisk hatt» også brukt i dansk. 

På engelsk kalles modellen gjerne *collapsible top-hat*, *gibus* eller ofte *opera hat* fordi sammenleggbare flosshatter passet særlig til folksomme operahus og overfylte garderober.


File:Collapsible opera hat.JPG|*Collapsible opera hat (top hat)* (engelsk betegnelse)
File:Gentlemannen - om män och mode - Hallwylska museet - 85834.tif|*Cylinderhatt (chapeau claque)* (svensk betegnelse). Ca. 16 cm høy hattepull. På bildet er det også blant annet hatteeske og spaserstokk. 
File:Hutkarton von A. Köhlborm aus Minden in Westfalen 3.jpg|Gammel hatteeske for tysk chapeau claque


## Referanser


## Eksterne lenker
* Treff på søkebordet «chapeau claque» i digitaltmuseum
Randolph Churchill

**Randolph Henry Spencer Churchill** (født 13. februar 1849 på Blenheim Palace, død 24. januar 1895 i London) var en britisk konservativ politiker, han var tredje sønn til den syvende hertugen av Marlborough og far til Winston Churchill. 

## Liv og virke
### Bakgrunn
Han ble født på familiens slott, Blenheim Palace og fikk første del av sin undervisning hjemme. I 1863 begynte han på Eton College, men uten å utmerke seg, hverken intellektuelt eller fysisk. Deretter tok han videre utdannelse ved Oxford, der han begynte i 1867 og ble uteksaminert i 1870.

### Politiker
I 1874 ble han innvalgt i Parlamentet for det konservative partiet for kretsen Woodstock. Samme år giftet han seg også med den vakre Jeanette (Jennie) Jerome, datter av den amerikanske millonæren Leonard Jerome. Paret Churchill hadde to sønner, Winston Leonard Spencer Churchill (1874 – 1965) og John Strange Churchill (1880 – 1947). 

Hans kones sosiale kontakter hjalp til å fremme Lord Randolphs tidlige karriere, men de samme kontaktene var også en viss kilde til uro da hun hadde en rekke elskere; blant de Edward Albert, fremtidig konge av Storbritannia.

I sin tidlige politiske karriere angrep Lord Randolph både de liberale og sine egne konservative; gruppen rundt han ble etterhvert benevnt som «the forth party». I begynnelsen av 1880-årene formulerte han en ny politisk plattform for det konservative partiet, kalt «Tory democracy», ideen var at de konservative burde fremme reform i stedet for å motsette seg det. Ved en slik politikk ville de konservative kunne utmanøvrere sine motstandere i det liberale partiet. Lord Randolphs nye politiske linje slo gjennom og i 1884 ble han valgt til formann i partiet. 

Ved valget i 1885 vant de konservative og Lord Randolph fikk stillingen som minister for India, året etter ble han finansminister. I desember 1886 gikk han av, hans avgang var et taktisk spill for å utmanøvrere politiske motstandere innen partiet, men han ble selv utmanøvrert og fikk ingen ny stilling i regjeringen. 

Han fortsatte som menig parlamentsmedlem, men hans helse var for nedadgående. De siste årene av sitt liv brukte han mye tid på reiser, sport og sosialt liv. 

Blant reisemålene var Sør-Afrika. Da han under en jorden-rundt-reise (for å pleie helsen, mente han) sammen med sin kone høsten 1894 nådde Burma, som under hans regjeringstid var blitt del av det britiske imperium, fikk han slag, og det kom han seg ikke fra. 

Høsten 1894 dro han sammen med sin kone på en lengre reise for å pleie helsen, men han var så dårlig at han raskt måtte returnere og døde 24. januar året etter.

Sine inntrykk fra Sør-Afrika publiserte Churchill i *Men, mines and animals in South Africa* (1892). Hans *Speeches* ble utgitt i to bind av L. Jennings (1889).

## Referanser


## Litteratur
* Winston Churchill: *Lord Randolph Churchill*.Odhams Press, London 1905

## Eksterne lenker
* 
*
Arild Wikstrøm

**Arild Wikstrøm** (født 26. november 1941 i Oslo, død 19. januar 1987) var en norsk blues- og jazzmusiker på piano, gitar og vokal.

Han spilte først mest bassgitar da han i sekstenårs alder ble kjent i hovedstadens jazzmiljø. Utover 1960-tallet drev han egne orkestre og ble sentral i jazzmiljøet rundt Gamlebyen skole. På 1970-tallet virket han i Club 7-miljøet der han årlig sang julen inn og kombinerte lyrikk og jazz ved flere anledninger. Han er med på jubileumsplaten *15 år* (MAI, 1988) med komposisjonen «I will be doggone». Han ledet Arild Wikstrøm Kvartett (1961–) med Jan Garbarek/Knut Riisnæs saksofon, Jon Christensen/Ole Jacob Hansen trommer, Torgrim Sollid trompet og Hans Marius Stormoen bass. I rhythm & blues-bandet Sapphires (1965–) spilte han orgel.  Wikstrøm samarbeidet også med vokalist Karin Krog, saksofonist Bjørn Johansen og trombonist Erling Wicklund.

Han var bror til jazzvokalisten Torunn Wikstrøm.

## Trivia
* Omtales i Åge Aleksandersens sang "Arild" på platen *[[Lirekassa]]*

## Referanser
Yrjö-prisen

**Yrjö-prisen** (The Georgie Award) er en finsk jazzpris, delt ut årlig av det Finsk Jazzforbund i anledning de finske jazzdager, samtidig som utdelingen av prisen for årets musiker.

## Mottakere

## Eksterne lenker
* Oversikt fra finsk jazzforbund
Formigine

**Formigine** er en by i provinsen Modena i Emilia-Romagna, Italia. Koordinatene er .
Innbyggerne er kjent som *formiginesi*, eller *pinellesi*.

Byen har sitt utspring i opprettelsen av et slott der tidlig på 1200-tallet, bygget av Modena som forsvar mot byen Reggio. Slottet står der den dag i dag.

I tillegg finnes severdigheter slik som *Villa Gandini* (nå bibliotek), *San Bartolomeo* kirke samt flere andre kirker.
## Referanser


## Eksterne lenker
*
Arjun

**Arjun** er en indisk stridsvogn med 120 mm kanon. Den ble utviklet for den indiske hæren under et utviklingsprogram som startet i 1972.

## Historie

Konkurransen for å utvikle Arjun ble startet i 1972, og meningen var å erstatte Vijayanta i tjeneste. Indiske *Combat Vehicle Research and Development Establishment* begynte jobben med Arjun i 1974. Den første prototypen ble vist i april 1984, og da hadde 300 millioner rupier blitt brukt.

Et antall utenlandske selskaper støttet utviklingen, inkludert Krauss-Maffei, MTU, Renk og Diehl fra Tyskland og Oldelft fra Nederland. På tross av dette støtte man på problemer i utviklingen. Blant annet ble det først planlagt med en 1&nbsp;500 hk gassturbin, men den ble erstattet av en tolvsylindret turbodiesel. De første modellene hadde kun 500 hk, men dette ble senere økt ved hjelp av turboladere.

De første prototypene var utstyrt med en tysk MTU 838 Ka-501 dieselmotor på 1&nbsp;400 hk koblet til en automatisk girkasse fra Renk. De første prototypene var heller ikke pansret, men besto av vanlig bløtt stål. Mellom 1983 og 1989 ble til sammen 42 utenlandske motorer og girkasser brukt i prototypene.

Ikke før i 2004 ble de første produksjonsvognene satt i produksjon, etter rykter om at russiske T-90 kunne komme til å utkonkurrere Arjun.

## Teknisk

Vognføreren sitter framme til venstre i skroget. Skytteren sitter til høyre i tårnet, med vognkommandøren like bak. Laderen sitter på venstre side av tårnet.

Skytteren har et indiskbygget termisk sikte. Det er integrert i ildledningssystemet, som ellers består av laser avstandsmåler, ballistisk datamaskin og stabilisert panoramasikte for vognkommandøren.

Arjun har en riflet kanon, noe uvanlig da de fleste andre bruker glattløpede kanoner. Den skal kunne fyre APFSDS, HE, HEAT, HESH og røykgranater.

## Varianter

Det er ingen kjente varianter av Arjun i dag.

## Kilder
* FAS om Arjun (lest 2006-09-09)
* *Jane's Armour and artillery 1997-98*, ISBN 0-7106-1542-6

## Referanser


## Eksterne lenker
*
Herbert Kitchener

**Horatio Herbert Kitchener** (født 24. juni 1850 i Listowel i Irland, død 5. juni 1916) var en britisk offiser, diplomat og politiker. I 1890-årene ledet han Storbritannias gjenerobring av Sudan. Kitchener deltok også i den andre boerkrigen, men er mest kjent som britisk forsvarsminister under første verdenskrig. Kitchener omkom da krysseren han var ombord i ble senket på vei til Russland.

## Referanser


## Eksterne lenker
* 
*